**Likumprojekta „Grozījumi likumā „Par iedzīvotāju ienākuma nodokli”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Grozījumi likumā „Par iedzīvotāju ienākuma nodokli” paredz 2018. un 2019.gada ienākumu deklarācijā aprēķinātā iedzīvotāju ienākuma nodokļa samaksas termiņa maiņu (2020.gada 1.decembris), ja attiecīgajā taksācijas gadā (2018. vai 2019.gadā) izpildās likumprojektā ietvertā pārejas noteikumu 141.punkta nosacījumi. Likumprojekts stājas spēkā nākamajā dienā pēc izsludināšanas. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. 2017.gada 28.jūlija likums “Grozījumi likumā “Par iedzīvotāju ienākuma nodokli””.
2. 2018.gada 1.novembra Čeku loterijas likums, kas būs spēkā no 2019.gada 1.jūlija.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Likuma 9.panta pirmās daļas 26.1 punkts un likuma pārejas noteikumu 142.punkts*Čeku loterijas likuma (pieņemts 2018.gada 1.novembrī) mērķis ir ieviest čeku loteriju kā pasākumu, lai veicinātu godīgu konkurenci un nodokļu saistību labprātīgu izpildi, mazināt krāpšanu nodokļu iekasēšanas jomā un izvairīšanos no nodokļu nomaksas, kā arī mudināt patērētājus pieprasīt čekus par iegādātajām precēm un saņemtajiem pakalpojumiem. Čeku loterijas organizētājs ir Valsts ieņēmumu dienests. Ņemot vērā Čeku loterijas likuma mērķi, kas vērsts uz ēnu ekonomikas mazināšanu, Likumprojekts paredz papildināt likumā noteikto ar nodokli neapliekamo ienākumu veidu uzskaitījumu ar šādu neapliekamo ienākumu veidu – čeku loterijas laimesti saskaņā ar Čeku loterijas likumu. Plānots, ka norma, kas paredz jaunu ar nodokli neapliekamu ienākuma veidu – čeku loterijas laimestus – stāsies spēkā 2019.gada 1.jūlijā.*Likuma papildinājums ar pārejas noteikumu 140. un 141.punktu*Saistībā ar veiktajām izmaiņām likumā “Par iedzīvotāju ienākuma nodokli” (turpmāk – likums), ar 2018.gada 1.janvāri minimālais mēneša neapliekamais minimums tika aizstāts ar Valsts ieņēmumu dienesta (turpmāk – VID) prognozēto mēneša neapliekamo minimumu. Savukārt, gada diferencētais neapliekamais minimums tiek aprēķināts saskaņā ar Ministru kabineta noteiktu formulu un piemērots rezumējošā kārtībā, iedzīvotāju ienākuma nodokļa maksātājam (turpmāk – maksātājs) iesniedzot taksācijas gada ienākumu deklarāciju.Atkarībā no maksātājam aprēķinātā taksācijas gada diferencētā neapliekamā minimuma apmēra, maksātajam, iespējams, radīsies iedzīvotāju ienākuma nodokļa piemaksa 2019. un 2020.gadā un pienākums iesniegt VID taksācijas gada ienākumu deklarāciju par 2018. un 2019.taksācijas gadu.Līdz ar to, palielināsies administratīvais slogs attiecībā uz iepriekš minētajiem  maksātājiem.Ņemot vērā minēto un to, ka lielākai daļai maksātāju trūkst zināšanas par pienākumu iesniegt gada ienākumu deklarāciju un piemaksāt iedzīvotāju ienākuma nodokli, 2019. un 2020.gadā varētu rasties problēmas ar gada ienākumu deklarāciju iesniegšanu un iedzīvotāju ienākuma nodokļa piemaksu par 2018. un 2019. taksācijas gadu.Tādējādi likumprojekts paredz noteiktām, vismazāk aizsargātām maksātāju grupām, noteikt pārejas periodu, kura laikā maksātājam būtu iespēja iepazīties ar jaunajiem pienākumiem un pagarināt 2018. un 2019.gada ienākumu deklarācijā aprēķinātā nodokļa samaksas termiņu līdz 2020.gada 1.decembrim. Likumprojektā paredzēto iedzīvotāju ienākuma nodokļa samaksas termiņa pagarinājumu varēs izmantot maksātāji, kam veidojas iedzīvotāju ienākuma nodokļa piemaksa (pamatā no diferencētā neapliekamā minimuma izmaiņām) un gada ienākums nepārsniedz 20 004 *euro*,t.i., zemo algu saņēmēji, arī autoratlīdzību saņēmēji, ja šīs personas negūst cita veida ienākumus (piemēram, ienākumu no saimnieciskās darbības, vai maksātāji, kas gūst ienākumu ārvalstīs, vai gūst ienākumu, kam nepiemēro diferencēto neapliekamo minimumu).Savukārt, attiecībā uz personām, kurām arī līdz šim bija pienākums sniegt gada ienākumu deklarāciju un veikt iedzīvotāju ienākuma nodokļa piemaksu (piemēram, saimnieciskās darbības veicējiem), saglabājas līdzšinējā kārtība un netiek attiecināts pārejas noteikumos noteiktais iedzīvotāju ienākuma nodokļa samaksas termiņa pagarinājums.Likumprojektā veikts arī tehniska rakstura grozījums - valsts sociālās apdrošināšanas obligāto iemaksu objekta maksimālā apmēra precizēšana atbilstoši aktuālajam apmēram. |
| 3. | Projekta izstrādē iesaistītās institūcijas | Finanšu ministrija, Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. fiziskās personas – iedzīvotāju ienākuma nodokļa

maksātāji, kuriem līdz 2018.gada 31.decembrim saskaņā ar likumu nav bijis pienākums iesniegt gada ienākumu deklarāciju un piemaksāt iedzīvotāju ienākuma nodokli;1. fiziskās personas, kas saņems čeku loterijas laimestus;
2. Valsts ieņēmumu dienests.
 |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta ieviešana samazinās administratīvo slogu attiecībā uz iedzīvotāju ienākuma nodokļa maksātājiem, kuriem radīsies pienākums piemaksāt iedzīvotāju ienākuma nodokli saistībā ar gada diferencētā neapliekamā minimuma piemērošanu par 2018. un 2019.taksācijas gadu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar plānoto 2020 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi: |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  |  |  |  |  |  |  |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  |  |  |  |  |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |  |  |
| 5. Precizēta finansiālā ietekme |  |  |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | *Likuma 9.panta pirmās daļas 26.1 punkts un likuma pārejas noteikumu 142.punkts*Ņemot vērā, ka iepriekš ienākumi no čeku loterijas laimestiem netika plānoti, kā arī nelielo laimestu skaitu un apmēru, fiskālā ietekme vērtējama kā nebūtiska.*Likuma papildinājums ar pārejas noteikumu 140. un 141.punktu*Šobrīd nav pieejama informācija par to, cik personām un kādā apmērā veidosies iedzīvotāju ienākuma nodokļa piemaksas saistības pēc deklarāciju par 2018. un 2019.taksācijas gadu iesniegšanas, tāpēc precīza fiskālā ietekme 2019. un 2020. gadiem atsevišķi nav nosakāma. Ņemot vērā, ka likumprojekta grozījumu rezultātā daļa 2019.gadā piemaksājamo summu tiks samaksātas 2020.gadā, nemainoties kopējam tās apmēram, ietekme 2019.-2020.gada periodā kopumā vērtējama kā neitrāla. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību aktu projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saistībā ar likumprojektu būs jāveic grozījumi Ministru kabineta 2008.gada 25.augusta noteikumos Nr.677 “Noteikumi par iedzīvotāju ienākuma nodokļa paziņojumiem” – precizēt normas saistībā ar iedzīvotāju ienākuma nodokļa piemērošanu laimestiem.Minētais tiesību aktu projekts tiks izstrādāts ne vēlāk kā trīs mēnešu laikā no konkrēto likumprojektā iekļauto tiesību normu spēkā stāšanās termiņa. |
| 2. | Atbildīgā institūcija | Ministru kabineta 2008.gada 25.augusta noteikumi Nr.677 “Noteikumi par iedzīvotāju ienākuma nodokļa paziņojumiem” – Finanšu ministrija (Valsts ieņēmumu dienests). |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Tiesību akta projekta izpildes nodrošināšana un tās ietekme uz institūcijām** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības tieša līdzdalība nav nepieciešama. |
| 2. | Sabiedrības līdzdalība projekta izstrādē | Sabiedrības tieša līdzdalība nav nepieciešama. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti.Jaunas institūcijas nav nepieciešams izveidot. kā arī nav paredzēta esošo institūciju likvidācija vai reorganizācija.Likumprojekts tiks realizēts esošo finanšu līdzekļu un cilvēkresursu ietvaros. |
| 3. | Cita informācija | Nav. |

Finanšu ministrs J.Reirs

Orehova 67095494

Anda.Orehova@fm.gov.lv

Veinberga 67083848

Inese.Veinberga@fm.gov.lv